《游烂柯山四首》
唐代·李深

寻源路不迷，绝顶与云齐。坐引群峰小，平看万木低。

双林春色上，正有子规啼。

嵌空横洞天，磅礴倚崖巘.宛如虹势出，可赏不可转。

真兴得津梁，抽簪永游衍。

羽客无姓名，仙棋但闻见。行看负薪客，坐使桑田变。

怀古正怡然，前山早莺啭。

稽首期发蒙，吾师岂无说。安禅即方丈，演法皆寂灭。

鸣磬雨花香，斋堂饭松屑。

作者简介：李深，字士达，兵部郎中、衢州刺史。诗四首。